Diari Oficial de la Generalitat Valenciana


Sumari del DOGV 1339, del 04-07-1990 (1990/818120)

RESOLUCIÓ de 13 de juny de 1990, del Director del Servei Valencià de Salut, per la qual es dicten instruccions per a l'aplicació del sistema retributiu establert pel R.D. Llei 3/1987, d'11 de setembre, per a determinat personal facultatiu dependent del Servei Valencià de Salut.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1339

Data del DOGV
:   04-07-1990

Secció del DOGV
:   ALTRES DISPOSICIONS

Número del document
:   1990/818120


Data del document
:   13-06-1990

Organisme emissor
:   Conselleria de Sanitat i Consum

Tipus de document
:   Resolució

Anàlisi jurídica

Resolució de 13 de juny de 1990, del Director del Servei Valencià de Salut, per la qual es dicten instruccions per a l'aplicació del sistema retributiu establert pel R.D. Llei 3/1987, d'11 de setembre, per a determinat personal facultatiu dependent del Servei Valencià de Salut.  
El RD Llei 3/87, d'11 de setembre, va establir el sistema retributiu pel qual es regeix el personal estatutari i va incloure el concepte Complement específic per a retribuir les condicions particulars d'alguns llocs de treball en atenció a l?especial dificultat tècnica, dedicació responsabilitat, perillositat o penositat.  
La seua disposició final primera autoritza el govern per a adoptar els acords necessaris a fi de fer efectives les retribucions del personal estatutari de l?Insalud.  
L'acord del Consell de Ministres de 15 d'abril de 1988 aprovà l'aplicació del règim retributiu de l?esmentat RD Llei i autoritza el Ministeri de Sanitat i Consum perquè fera possible l?opció pel Complement específic als facultatius que prestaven els seus serveis en el sector sanitari públic.  
Fent ús de dites facultats es dictà la resolució de 20 de maig de 1987 per la qual s'establia un termini per a l'esmentada opció, el qual finalitzà el dia 22 de juny de 1987.  
Per RD 1612/87, de 27 de novembre es traspassaren a la Comunitat Valenciana les funcions i serveis de l'Insalud, inclòs el seu personal.  
L'Acord de 9 de maig de 1988 del Consell de la Generalitat Valenciana aprovà l'aplicació del règim retributiu del RD Llei 3/87, d'11 de setembre per al personal facultatiu d'equips de primera atenció, entre altres col·lectius, i com a desenvolupament d'aquest es publicaren les resolucions de 10 de maig i 15 de desembre de 1988, ambdues de la Conselleria de Sanitat i Consum, per la qual s'establien terminis d'opció per als equips de primera atenció, el darrer dels susdits terminis finalitzarà el dia 10 de gener de 1989.  
Per tot això, i per tal de dur a terme una correcta aplicació del nou sistema retributiu del personal estatutari dependent del SVS, cal fer l?habilitació d'un nou termini mitjançant el qual el personal sanitari puga optar per l?exercici del seu lloc de treball amb caràcter exclusiu en el sistema sanitari públic i percebre el corresponent complement específic.  
Per aconseguir aquest objectiu, d'acord amb les competències atribuïdes per l'article 6, 10 de l'Ordre de 22 de març de 1990, s'ha resolt impartir les següents  
INSTRUCCIONS:  
Primera. Durant el termini assenyalat en la instrucció tercera, el personal facultatiu jerarquitzat d'hospitals i centres especialitzats i facultatiu d'equips de primera atenció, que pres ten els seus serveis en institucions sanitàries adscrites al SVS podran, si no ho hagueren fet amb anterioritat, optar pe l?exercici del seu lloc de treball amb caràcter exclusiu al sistema sanitari públic.  
Segona. La sol·licitud es cursarà en el model annex i es presentarà davant els gerents o directors de l?hospital o director de primera atenció de l?àrea on presten els seus serveis.  
Tercera. S'obrirà un termini d'un mes des de la publicació en el DOGV d'aquestes instruccions, perquè els interessats exercesquen l?opció.  
Quarta. Els que opten per la dedicació exclusiva al sistema sanitari públic no podran fer-la compatible amb qualsevol altra activitat, pública o privada, en els termes que assenyalen la Llei 53/84 de 26 de desembre i les seues normes de desplegament, a més a més podran ser requerits per la direcció de la institució, si es tracta de facultatiu especialista de serveis jerarquitzats, a prestar serveis durant la jornada legal, constituïda en règim de jornada partida, entenent com a talla possibilitat de realitzar el seu treball durant el matí, la tarda, o part d'ambdues, i fora de la jornada de treball reglamentària quan calga l'atenció d'assumptes funcionalment atípics o de caràcter esporàdic o ocasional, en el cas de facultatiu incorporat a equips de primera atenció. Sense entendre que, de no ser requerits per això per no necessitar-ho l?organització de la institució i les necessitats del servei, deixen d'acomplir els supòsits de fet necessaris per a percebre el complement específic corresponent.  
Implica també l?esmentada opció, per als facultatius jerarquitzats, la possibilitat de ser designats per prestar els seus serveis tant a l?hospital de referència de la comunitat i del districte i complementari si escau, com en el centre d'especialitats i en activitats de recolzament a la primera atenció del districte sanitari al qual estiga adscrit el servei jerarquitzat on realitze les seus funcions.  
Quinta. Una vegada realitzada l?opció, la dedicació exclusiva serà irrenunciable.  
Sisena. La concessió del CE s'efectuarà mitjançant resolució expressa del Director del SVS, sempre que s'haja exercit l?opció en termini i es reunesquen els supòsits de fet necessaris per a percebre'l.  
Setena. L'activitat pel que fa al cobrament de les quantitats corresponents serà des de l'1 de juliol de 1990.  
Vuitena. Us places vacants que s'ocupen mitjançant autoritzacions d'interinitat duran implicita la dedicació exclusiva al sistema sanitari públic en el termes establerts a la instrucció quarta, llevat d'excepcions per decissió del Director del SVS, prèvia la sol·licitud del director gerent de la institució on prestarà els seus serveis.  
Novena. Transcorregut el termini de tres anys previst en l'Acord del Consell de Ministres de 15 de maig de 1987 i resolucions de 20 i 28 de maig de 1987 de la Direcció General de Recursos Humans del Ministeri de Sanitat i Consum, els facultatius que exerciren l?opció en el termini establert per la Resolució de 20 de maig de 1987 podran renunciar a la dedicació exclusiva encara que no hagueren avisat amb un any de temps. Aquesta renuncia excepcional s'haurà de sol·licitar al Director del SVS en el termini que preveu la instrucció tercera.  
El Director del SVS: L. Felipe Mª. Martínez.  
ANNEX  
Registre d'entrada:  
Primer cognom segon cognom   
Nom DNI   
Exercesca amb la categoria professional de:(1)  
 Facultatiu jerarquitzat ( )  
 Facultatiu d'equip de primera atenció ( )  
EXPOSE: Que opte per exercir en exclusivitat en el sistema sanitari públic.  
MANIFESTE: Que no exercesc altra activitat pública o privada per la qual obtinga remuneració i que siga incompatible amb la percepció del Complement específic en els termes previst per la Llei 53/84, i renuncie a aqueixa, si l'estiguava exercint, abans de l'1 de gener de 1990.  
SOL·LICITE: La percepció del Complement específic d'acord amb el sistema retributiu establert pel Reial Decret-Llei 3/87, d'11 de setembre i les seues normes de desplegament.  
 , de de 1990  
Signat:  
(1) ( ) assenyale el que corresponga.  
IL·LM., SR. DIRECTOR DEL SERVEI VALENCIA DE SALUT.